Univerza v Ljubljani, Medicinska fakulteta, objavlja prosto delovno mesto raziskovalca (**administratorja** **računalniških sistemov)** s polnim delovnim časom, za določen čas, v okvirih projekta ELIXIR-EXCELERATE, ki se izteče .

Kandidatu/kandidatki nudimo zanimivo timsko delo v dinamičnem akademskem okolju s številnimi mednarodnimi stiki. Od kandidatov/kandidatk, ki jih zanimajo sodobne podatkovne tehnologije, oblikovanje in povezovanje računalniških sistemov, pričakujemo pomoč pri razvoju infrastrukturnih podatkovnih rešitev na področju ved o življenju, ter pomoč pri organizaciji dogodkov in izobraževanj.

**Pogoji**:

* magistrska, univerzitetna ali visokošolska diploma računalniške in informacijske, elektrotehniške, ali kakšne druge naravoslovne smeri,
* inovativnost, sposobnost za timsko delo,
* aktivno znanje angleščine,
* izkušnje s/z
  + vzdrževanjem in posodabljanjem strežnikov (operacijskih sistemov in aplikacij), predvsem z operacijskim sistemom Linux,
  + virtualizacijo strežnikov (npr. Docker) in prilagajanje aplikacij virtualnemu okolju,
  + administriranjem spletnih strežnikov (npr. Apache, Nginx),
  + varnostnimi preslikavami,
  + vzdrževanjem podatkovnih standardov,
  + integracijo aplikacij in podatkov na različnih računalniških sistemih.

**Prednost** bodo imeli kandidati/kandidatke, ki izpolnjujejo pogoje in ki so se že aktivno srečali s spletnim programiranjem in razvojem aplikacij in modulov v sodobnih skriptnih jezikih, ter z gradnjo in uporabo podatkovnih zbirk, med njimi relacijskih zbirk in grafovskih podatkovnih zbirk.

Delo bo potekalo v okviru vozlišča ELIXIR Slovenija s sedežem na Medicinski fakulteti Univerze v Ljubljani, na Inštitutu za biostatistiko in medicinsko informatiko (IBMI), Vrazov trg 2.

Pisne ponudbe sprejema tajništvo Medicinske fakultete, Vrazov trg 2, do 25. 8. 2017. Prijavi je potrebno priložiti biografske podatke in ustrezna potrdila, navedena med Pogoji.